ตำบลหนองบัวสะอาด

หนองบัวสะอาด เป็นตำบลหนึ่งในอำเภอบัวใหญ่ จังหวัดนครราชสีมา มีองค์กรปกครองส่วนท้องถิ่น คือ เทศบาลตำบลหนองบัวสะอาด ซึ่งครอบคลุมพื้นที่ทั้งหมดของตำบล

 ที่ตั้งและอาณาเขต 
ตำบลหนองบัวสะอาด ตั้งอยู่ทิศเหนือของจังหวัดนครราชสีมา ระยะทางห่างจากศาลากลางจังหวัดประมาณ 122 กิโลเมตร และห่างจากที่ว่าการอำเภอบัวใหญ่ 15 กิโลเมตร มีพื้นที่ประมาณ 46.40 ตารางกิโลเมตร หรือ 30,183 ไร่ มีอาณาเขตติดต่อ ดังนี้

 ทิศเหนือ ติดต่อกับ ตำบลห้วยยาง (อำเภอบัวใหญ่)
 ทิศตะวันออก ติดต่อกับ ตำบลห้วยยางและหนองแจ้งใหญ่ (อำเภอบัวใหญ่)
 ทิศใต้ ติดต่อกับ ตำบลโนนทองหลาง (อำเภอบัวใหญ่)
 ทิศตะวันตก ติดต่อกับ ตำบลโคกกระเบื้อง (อำเภอบ้านเหลื่อม)

 ประวัติ 
ตำบลหนองบัวสะอาด เดิมขึ้นอยู่กับตำบลแก้งสนามนาง (ตำบลแก้งสนามนางในปัจจุบันขึ้นอยู่กับอำเภอแก้งสนามนาง)
 ปี 2489 กระทรวงมหาดไทยได้จัดตั้งตำบลด่านช้าง พื้นที่ของตำบลหนองบัวสะอาดได้ขึ้นอยู่กับตำบลด่านช้าง 
 ปี 2502 กระทรวงมหาดไทยได้แบ่งเขตการปกครองตำบลห้วยยาง พื้นที่ของตำบลหนองบัวสะอาดอยู่ในตำบลห้วยยาง 
 ปี 2515 ตำบลหนองบัวสะอาด ได้แยกตัวออกจากตำบลห้วยยาง โดยใช้ชื่อของหนองน้ำใจกลางตำบลhttp://www.nbsa.go.th/info.php?cat=1 ประวัติความเป็นมา 

 การแบ่งเขตการปกครอง 
 หมู่ที่  หมู่บ้าน  ประชากร (พ.ศ. 2564) 1  บ้านหนองบัวสะอาด  465 2  บ้านหนองกระทุ่ม  944 3  บ้านสระครก  1,128 4  บ้านคลองพฤกษ์  353 5  บ้านกระพี้  554 6  บ้านหนองยาว  170 7  บ้านหนองพลวง  704 8  บ้านคูขาด  1,249 9  บ้านโสกรัง  476 10  บ้านสระพะเนียด  820รวม   6,863 คน

 อ้างอิง 

หนองบัวสะอาด
หนองบัวสะอาด
หมวดหมู่:องค์กรปกครองส่วนท้องถิ่นในอำเภอบัวใหญ่